ഒന്നര ലക്ഷം രൂപയുടെ സണ്ഗ്ലാസ് പൃഥ്വിരാജിന് സമ്മാനിച്ച് മോഹന്ലാല് സിനിമയ്ക്ക് അപ്പുറം ആത്മബന്ധം സൂക്ഷിക്കുന്നവരാണ് നടന് മോഹന്ലാലും നടനും സംവിധായകനുമായ പൃഥ്വിരാജും. ഏട്ടന് എന്നാണ് പൃഥ്വി മോഹന്ലാലിനെ വിളിക്കാറ്. പലപ്പോഴും ഇരുവരും തമ്മിലുള്ള സ്നേഹത്തെ കുറിച്ച് പൃഥ്വിരാജ് തന്നെ പങ്കുവെയ്ക്കാറുണ്ട്. ഇപ്പോഴിതാ ഏട്ടന്റെ വക അനിയന് ഒരു ഗംഭീര സമ്മാനം ലഭിച്ചിരിക്കുകയാണ്. ഡിറ്റ മാച്ച് ഫൈവ് ബ്രാന്ഡിന്റെ DRX2087BBLUGLD സണ് ഗ്ലാസ് ആണ് മോഹന്ലാല് പൃഥ്വിയ്ക്ക് സമ്മാനിച്ചിരിക്കുന്നത്. ഖുറേഷി അബ്രാം മോഹന്ലാലിന് നല്കിയ ഗ്ലാസാണ് ഇത്. ഏതാണ്ട് ഒന്നര ലക്ഷം രൂപയ്ക്ക് മുകളിലാണ് ഈ സണ് ഗ്ലാസിന്റെ വില. ഡിറ്റാ മാച്ച് സീരിസിലുള്ള ബ്ലൂയെല്ലോ ഗോള്ഡ് ഗ്ലാസാണ് ഇത്. ഇതിന്റെ ബ്ലാക്ക് ഗ്ലാസിനു തന്നെ 149,600 രൂപയാണ് വില. ഖുറേഷി അബ്രാം നിങ്ങള്ക്ക് ഏറ്റവും മികച്ചത് സമ്മാനിച്ചപ്പോള്! നന്ദി ചേട്ടാ! എന്ന അടിക്കുറിപ്പോടെയാണ് പൃഥ്വി ഫോട്ടോ പങ്കുവച്ചിരിക്കുന്നത്. മോഹന്ലാലിനെ നായകനാക്കി പൃഥ്വിരാജ് സംവിധാനം ചെയ്യുന്ന പുതിയ സിനിമയായ ബ്രോ ഡാഡിയുടെ ചിത്രീകരണം അടുത്തിടെയാണ് പൂര്ത്തിയായത്. പൃഥ്വിയും ചിത്രത്തില് അഭിനയിക്കുന്നുണ്ട്. ആന്റണി പെരുമ്ബാവൂര് ആണ് ചിത്രം നിര്മ്മിക്കുന്നത്. ശ്രീജിത്ത് ബിബിന് എന്നിവര് ചേര്ന്നാണ് ചിത്രത്തിന്റെ തിരക്കഥ ഒരുക്കിയിരിക്കുന്നത്. മീന, ലാലു അലക്സ്, മുരളി ഗോപി, കനിഹ, സൗബിന് ഷാഹിര്, മല്ലിക സുകുമാരന് എന്നിവരും ചിത്രത്തില് പ്രധാന വേഷങ്ങളില് എത്തുന്നുണ്ട്. ചിത്രത്തിന്റെ ഛായാഗ്രഹണം നിര്വഹിക്കുന്നത് അഭിനന്ദന് രാമാനുജമാണ്, സംഗീതം ദീപക് ദേവും, കലാസംവിധാനം ഗോകുല്ദാസുമാണ് നിര്വ്വഹിക്കുന്നത്. എം ആര് രാജാകൃഷ്ണനാണ് പശ്ചാത്തലസംഗീതം ഒരുക്കുന്നത്, എഡിറ്റിങ് അഖിലേഷ് മോഹനാണ്.